తెలంగాణలో మహిళా తహసీల్దార్ దారుణహత్య WATCH LIVE TV
వన్డేల్లో కోహ్లి నెం.1.. బుమ్రా నెం.4
శ్రీలంకతో ఆదివారం ముగిసిన ఐదు వన్డేల సిరీస్‌లో రెండు శతకాలు బాదిన భారత కెప్టెన్ విరాట్ కోహ్లి
TNN | Updated:
Sep 5, 2017, 12:17PM IST
శ్రీలంకతో ఆదివారం ముగిసిన ఐదు వన్డేల సిరీస్&zwnj;లో రెండు శతకాలు బాదిన భారత కెప్టెన్ విరాట్ కోహ్లి వన్డేల్లో అగ్రస్థానాన్ని దక్కించుకున్నాడు. ఐసీసీ సోమవారం ప్రకటించిన వన్డేల ర్యాంకింగ్స్ జాబితాలో 887 పాయింట్లతో కోహ్లి నెం.1 స్థానాన్ని సుస్థిరం చేసుకుని సచిన్ అరుదైన రికార్డుని సమం చేశాడు. 1998లో​ సచిన్&zwnj; అత్యధికంగా 887 రేటింగ్&zwnj; పాయింట్లు సాధించాడు. అతని తర్వాత మరో భారత బ్యాట్స్&zwnj;మెన్ ఇన్ని పాయింట్లు సాధించడం ఇదే తొలిసారి. ఇప్పటికే టీ20ల్లో కూడా కోహ్లి అగ్రస్థానంలో కొనసాగుతున్న విషయం తెలిసిందే. ఇక ఈ సిరీస్&zwnj;లో మొత్తం 15 వికెట్లు పడగొట్టి &lsquo;మ్యాన్ ఆఫ్ ద సిరీస్&rsquo;గా నిలిచిన జస్&zwnj;ప్రీత్ బుమ్రా ఏకంగా 27 స్థానాలు ఎగబాకి కెరీర్&zwnj;&zwnj;లోనే బెస్ట్ ర్యాంక్ అందుకున్నాడు. అతను 687 పాయింట్లతో నాలుగో స్థానంలో నిలిచాడు. ఆల్&zwnj;రౌండర్ల జాబితా&zwnj;లో భారత క్రికెటర్లు ఎవరూ టాప్-5లో చోటు దక్కించుకోలేకపోయారు.
బ్యాట్స్&zwnj;మెన్ జాబితాలో కోహ్లి తర్వాత.. ఆస్ట్రేలియా ఓపెనర్ డేవిడ్ వార్నర్ (861), దక్షిణాఫ్రికా హిట్టర్ ఏబీ డివిలియర్స్ (847), ఇంగ్లాండ్ కెప్టెన్ జో రూట్ (799), పాకిస్థాన్ ఓపెనర్ బాబర్ అజామ్ (786) టాప్-5లో నిలిచారు. బౌలర్ల జాబితాలో ఆస్ట్రేలియా పేసర్ హేజిల్ వుడ్ (732) అగ్రస్థానంలో ఉండగా.. దక్షిణాఫ్రికా స్పిన్నర్ తాహిర్ (718), ఆస్ట్రేలియా ఫాస్ట్ బౌలర్ మిచెల్ స్టార్క్ (701), జస్&zwnj;ప్రీత్ బుమ్రా (687), దక్షిణాఫ్రికా యువ బౌలర్ రబాడ (685) వరుసగా టాప్-5లో ఉన్నారు. జట్టు పరంగా తీసుకుంటే.. భారత్ 117 పాయింట్లతో మూడో స్థానంలో ఉండగా.. శ్రీలంక 86 పాయింట్లతో ఎనిమిదో స్థానంలో కొనసాగుతోంది. సెప్టెంబరు చివరి వరకు టాప్-8లో ఉన్న జట్లే 2019 ప్రపంచకప్&zwnj;కి నేరుగా అర్హత సాధించనున్నాయి.